Държавен вестник, бр. 78, 2018 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  78
ПОСТАНОВЛЕНИЕ № 199
ОТ 14 СЕПТЕМВРИ 2018 Г.
за одобряване на допълнителни средства по 
бюджета на Министерството на здравеопаз­
ването за 2018 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни средства 
в размер 16 100 000 лв. по бюджета на Ми­
нистерството на здравеопазването за 2018 г. 
за предоставяне на допълнителен трансфер 
от Министерството на здравеопазването на 
Националната здравноосигурителна каса и 
за  осигуряване на капиталови трансфери 
за държавни лечебни заведения за болнична 
помощ – търговски дружества.
(2) Средствата по ал. 1 да се осигурят 
чрез преструктуриране на разходите и/или 
трансферите по централния бюджет за 2018 г.
Чл. 2. Средствата по чл. 1, ал. 1 се разпре­
делят, както следва:
1. 8 000 000 лв. предоставен трансфер за 
Националната здравноосигурителна каса за 
разходи за лекарствени продукти – ваксини и 
дейности по прилагането им по чл. 82, ал. 2, 
т. 3 от Закона за здравето  за ваксини за рак 
на маточната шийка и контрол и лечение на 
ротавирусните гастроентерити; за дейности 
за здравно неосигурени лица, включващи: 
комплексно диспансерно (амбулаторно) на­
блюдение при пациенти с кожно-венерически 
и психиатрични заболявания; интензивно ле­
чение; дейности за здравно неосигурени жени 
по чл. 82, ал. 1, т. 2 от Закона за здравето; 
суми по чл. 37, ал. 6 от Закона за здравното 
осигуряване за разликата в потребителската 
такса, която не се заплаща от пенсионерите.
2. 8 100 000 лв. се предоставят за капиталови 
трансфери, свързани с основен ремонт, пре­
устройство и/или придобиване на дълготрайни 
материални активи от лечебните заведения 
за болнична помощ – търговски дружества с 
над 50 на сто държавно участие в капитала.
Чл. 3. (1) Със сумата по чл. 2, т. 2 да се 
увеличат разходите по „Политика в областта 
на диагностиката и лечението“, бюджетна 
програма „Осигуряване на медицинска по­
мощ на специфични групи от населението“ 
по бюджета на Министерството на здраве­
опазването за 2018 г.
(2) Със сумата по чл. 2, т. 2 да се увеличат 
показателите по чл. 15, ал. 3 от Закона за 
държавния бюджет на Република България 
за 2018 г.
Чл. 4. (1) Министърът на здравеопазването 
да извърши налага­щите се промени по бюджета 
на Министерството на здравеопазването за 
2018 г. и да уведоми министъра на финансите.
(2) Министърът на финансите да извърши 
произтичащите от чл. 1 промени по централ­
ния бюджет за 2018 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на министъра на здравеопазването.
§ 3. Постановлението влиза в сила от деня 
на обнародването му в „Държавен вестник“. 
Министър-председател: 
Бойко Борисов
За главен секретар на Министерския съвет: 
Росен Кожухаров
8422
ПОСТАНОВЛЕНИЕ № 200
ОТ 18 СЕПТЕМВРИ 2018 Г.
за одобряване на допълнителни разходи по 
бюджета на Министерството на образованието 
и науката за 2018 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на образовани­
ето и науката за 2018 г. в размер 6 750 000 лв. 
за ученически шкафчета за държавните и 
общинските училища.
(2) Средствата по ал. 1 се разпределят и 
предоставят на държавните и общинските 
училища за осигуряване на ученически шкаф­
чета за учениците от I до VII клас съгласно 
изисквания, определени от министъра на 
образованието и науката. Изискванията се 
публикуват на интернет страницата на Ми­
нистерството на образованието и науката.
(3) Със сумата по ал. 1 да се увеличат 
разходите по „Политика в областта на всеоб­
хватното, достъпно и качествено предучилищ­
но и училищно образование. Учене през целия 
живот“, бюджетна програма „Осигуряване на 
качеството в предучилищното възпитание и 
подготовка и училищното образование“, по 
бюджета на Министерството на образованието 
и науката за 2018 г. 
(4) Със сумата по ал. 1 да се увеличат по­
казателите по чл. 16, ал. 3, т. 1 и 2 от Закона 
за държавния бюджет на Република България 
за 2018 г.
(5) Средствата по ал. 1 да се осигурят за 
сметка на преструктуриране на разходите по 
централния бюджет за 2018 г.
Чл. 2. Министърът на образованието и на­
уката да извърши произтичащите промени по 
бюджета на Министерството на образованието 
и науката за 2018 г. и да уведоми министъра 
на финансите.
Чл. 3. Министърът на финансите да извър­
ши произтичащите промени по централния 
бюджет за 2018 г.